#

# Rekordsalg i januar – 20 % flere solgte reiser i juli!

## En kald januarmåned ser ut til å forsterke reiselysten blant nordmenn: Hos Apollo har hittil 20 % flere bestilt sommerferie enn til samme tid i fjor. Hellas, Kroatia og comeback-destinasjonen Bulgaria ser ut til å bli sommerens vinnere.

De fleste som bestiller nå reiser i skoleferien, og totalt har bestillingene i juli økt med hele 20 % sammenliknet med fjoråret. [Kroatia](http://www.apollo.no/reiser/europa/kroatia) er sommerens soleklare vinner med allerede halvparten av alle flysetene solgt.

- **Januar er i tradisjonens tro en sterk salgsmåned, men det er ingen tvil om at ekstremkulden i år har forsterket reiselysten ytterligere. I fjor var det også mange som gikk glipp av solen fordi de ventet for lenge med å bestille. Nå har vi lært: Det gjelder å være tidlig ute hvis man vil sikre seg drømmeferien, smiler Beatriz Rivera, kommunikasjonsrådgiver i Apollo.**

Også konsepthoteller ser ut til å bli en stor vinner i sommer. Nærmere halvparten av alle bestilte reiser til Rhodos, Kos, Kroatia og Tyrkia er med opphold på ett av Apollos [Apollo Mondo Family Resorts.](http://www.apollo.no/hotell/apollo-mondo-family-resorts)

Det nyeste i rekken ser også ut til å bli årets mest populære: På [Romana Beach Resort](http://www.apollo.no/reiser/europa/kroatia/makarskas-riviera/makarska/hotell/romana-beach-resort) i Kroatia er 8 av 10 rom allerede booket i juli.

## Hit reiser flest i sommer:

1. [Kreta](http://www.apollo.no/reiser/europa/hellas/kreta)

2. [Rhodos](http://www.apollo.no/reiser/europa/hellas/rhodos)

3. [Kroatia](http://www.apollo.no/reiser/europa/kroatia)

4. [Mallorca](http://www.apollo.no/reiser/europa/spania/mallorca)

5. [Bulgaria](http://www.apollo.no/reiser/europa/bulgaria)